ניקלאס פילקרוג

ניקלאס פילקרוג (בגרמנית: Niclas Füllkrug; נולד ב-9 בפברואר 1993) הוא כדורגלן גרמני המשחק בעמדת החלוץ בקבוצת וסטהאם יונייטד מהפרמיירליג ובנבחרת גרמניה. פילקרוג גדל במחלקת הנוער של ורדר ברמן, והחל את הקריירה הבוגרת שלו בקבוצת המילואים של המועדון בעונת 2011/2012. לקראת פגרת החורף של אותה עונה קיבל פילקרוג זימון לקבוצה הבכירה, ואת הופעת הבכורה שלו בבונדסליגה ערך ב-28 בינואר 2012 מול באייר לברקוזן במשחק שהסתיים בתוצאה 1–1. בפברואר חתם על החוזה המקצועני הראשון שלו בקבוצה. ב-24 במרץ 2012 כבש את שער הבכורה שלו בבונדסליגה מול אאוגסבורג במשחק שהסתיים בתוצאה 1–1. בינואר נפצע בברך ימין ונעדר עד סוף העונה. ב-24 באוגוסט 2013 עבר בהשאלה לגרויטר פירט מהבונדסליגה השנייה. ב-2 בנובמבר 2013 הוא כבש ארבעה שערים, כולל שלושער תוך 12 דקות במחצית הראשונה, במהלך ניצחון החוץ של גרויטר פירט 2–6 על ארצגבירגה אווה. ואת העונה סיים עם שישה שערים ב-21 הופעות, כשחלק גדול מהעונה הוא מפספס בעקבות פציעה בברך ימין. בתום העונה לא שב פילקרוג לורדר ברמן, אלא עבר לנירנברג, שירדה לבונדסליגה השנייה. את הופעת הבכורה שלו עבור נירנברג הוא ערך ב-3 באוגוסט 2014 במשחק נגד ארצגבירגה אווה. את שער הבכורה שלו עבור נירנברג בבונדסליגה השנייה הוא כבש בנובמבר 2014 בהפסד 1–2 לס.ו. זנדהאוזן. במרץ 2015 נגרם לו נזק לסחוס בברך שמאל שהותיר אותו מחוץ למגרשים לשארית העונה, ובסך הכל כבש בעונת הבכורה שלו בנירנברג שלושה שערים ב-24 הופעות בליגה. בעונתו השנייה במועדון, בעונת 2015/2016, חל שיפור ביכולתו והוא כבש 14 שערים ב-30 הופעות בליגה. ביולי 2016 עבר פילקרוג להנובר 96 מעיר הולדתו הנובר. בעונתו הראשונה עלה בעיקר כמחליף, ואת שער הבכורה עבור הנובר כבש רק במסגרת המחזור ה-13 נגד ארצגבירגה אווה. במהלך העונה הנובר החליפה מאמן ולאחר שהמאמן החדש אנדרה ברייטנריטר נכנס לתפקיד, הוא הכניס את פילקרוג באופן קבוע להרכב הפותח. בסך הכל, בעונתו הראשונה בהנובר הוא כבש חמישה שערים ב-24 הופעות בליגה, ועזר לקבוצה להעפיל לבונדסליגה. בעונת 2017/18 היה מלך השערים של הנובר עם 14 שערים ב-30 הופעות ועורר עניין אצל קבוצות ברחבי הבונדסליגה, אך לבסוף הוא נשאר בהנובר לעונה נוספת. במהלך עונת 2018/2019 רשם 13 הופעות ליגה וכבש פעמיים, לפני שאובחן עם נזק לסחוס בברך ימין ונאלץ לעבור ניתוח שהשבית אותו עד מחזור המשחקים ה-33. הוא חזר לשחק רק במשחק האחרון של העונה. באפריל 2019, הוכרז כי פילקרוג יחזור למועדון בו גדל ורדר ברמן לקראת עונת 2019/20. לאחר שהבקיע פעמיים בארבעת המשחקים הראשונים של העונה, בספטמבר 2019 הוא נפצע במהלך אימון והתברר שהוא סובל מקרע ברצועה הצולבת וקרע במיניסקוס לרוחב בברך שמאל. בתחילת יוני 2020 חזר לאימוני הקבוצה. העונה, שהופסקה למשך מספר שבועות עקב מגפת הקורונה, הייתה עדיין בעיצומה בשלב זה. ב-13 ביוני 2020 שב לפעילות ואף כבש שער בניצחון 1–5 של ברמן על פאדרבורן 07 במסגרת המחזור ה-31. בסך הכל סיים את העונה עם ארבעה שערים בשמונה הופעות בליגה. עונת 2020/21 הייתה עונה בינונית עבור פילקרוג, כשכבש שישה שערים ב-19 הופעות, אך ורדר ברמן נאבקה בתחתית הליגה ואף ירדה לבונדסליגה השנייה בסיום העונה לאחר 40 עונות רצופות בבונדסליגה. בנוסף במהלך העונה לאחר משחק גביע נגד ר.ב. לייפציג שנערך ב-30 באפריל 2021, נבחר פילקרוג לבדיקת סמים, ולמרות שנתבקש על ידי הרופא, הוא לא הלך לחדר הבדיקה מיד לאחר המשחק, אלא תחילה לחדר ההלבשה של הקבוצה והתייצב לביקורת הסמים רק כעבור מספר דקות. בית המשפט לספורט של ההתאחדות הגרמנית לכדורגל קבע שהתנהגות זו היא הפרה של התקנות למניעת סמים בספורט, והטיל קנסות בסך 10,000 אירו על פילקרוג ו-8,000 אירו על ורדר ברמן. בעונת 2021/2022 בליגה השנייה הוא כבש 19 שערים ב-33 הופעות, וסייע לורדר ברמן לשוב לבונדסליגה לאחר היעדרות של שנה אחת. בעונת החזרה לבונדסליגה כבש 16 שערים ב-28 הופעות וסיים כמלך השערים של הבונדסליגה, בצוותא עם כריסטופר אנקונקו מר.ב. לייפציג. ב-31 באוגוסט 2023 חתם על חוזה לשלוש שנים בבורוסיה דורטמונד. וכבר יום לאחר מכן ב-1 בספטמבר ערך את הופעת הבכורה שלו בקבוצה, בתיקו 2–2 מול פ.צ. היידנהיים. ב-19 בספטמבר 2023 כשהוא בן 30 ערך את הופעת הבכורה שלו באירופה, כשנכנס כמחליף בהפסד 0–2 לפריז סן-ז'רמן במסגרת שלב הבתים של ליגת האלופות. ב-29 בספטמבר הבקיע פילקרוג את שער הבכורה שלו במועדון בניצחון 3–1 על הופנהיים במסגרת הליגה. ב-7 בנובמבר הוא הבקיע את שער הבכורה שלו באירופה בניצחון 0–2 על ניוקאסל יונייטד. את עונת הבכורה שלו בדורטמונד סיים עם 15 שערים ב-43 הופעות בכל המסגרות, בעונה בה הגיעה דורטמונד עד לגמר ליגת האלופות. ב-5 באוגוסט 2024 חתם על חוזה לארבע שנים בווסטהאם יונייטד. תמורתו קיבלה בורוסיה דורטמונד 27 מיליון אירו. ב-10 בנובמבר 2022 פורסם כי פילקרוג נכלל בסגל נבחרת גרמניה לטורניר מונדיאל 2022, זאת מבלי שערך הופעות במדי הנבחרת עד למועד קבלת הזימון. את משחק הבכורה שלו בנבחרת הוא ערך ב-16 בנובמבר 2022 במשחק ידידות מול נבחרת עומאן שערכה הנבחרת הגרמנית כהכנה למונדיאל. פילקרוג עלה כמחליף וכבש את שער הבכורה שלו בנבחרת כבר במשחקו הראשון, שער שהיה היחיד במשחק והביא לגרמניה את הניצחון. במונדיאל הוא שיחק בכל שלושת המשחקים של גרמניה בשלב הבתים וכבש שני שערים, אך גרמניה כשלה ולא העפילה לשמינית הגמר. הוא נכלל בסגל נבחרת גרמניה גם ליורו 2024. מעודכן ל-2 ביוני 2024 מעודכן ל-5 ביולי 2024 אישיים שחקן החודש בבונדסליגה: ספטמבר 2022, אוקטובר 2022 מלך השערים בבונדסליגה: 2022/23 נבחרת העונה בבונדסליגה: 2022/23 מדיה וקבצים בנושא ניקלאס פילקרוג בוויקישיתוף ניקלאס פילקרוג, באתר Transfermarkt ניקלאס פילקרוג, באתר Fussballdaten.de (בגרמנית) ניקלאס פילקרוג, באתר Soccerway ניקלאס פילקרוג, באתר BDFutbol ניקלאס פילקרוג, באתר WorldFootball.net ניקלאס פילקרוג, באתר National Football Teams ניקלאס פילקרוג, באתר FootballDatabase.eu ynet ספורט, אחרי שסידר לה את המקום הראשון: הסופר סאב האולטימטיבי של גרמניה בדרך לקדמת הבמה?, באתר ynet, 29 ביוני 2024 Niclas Füllkrug unterschreibt Profi-Vertrag bis 2015, web.archive.org, ‏2013-11-04 sid, Werders Füllkrug fällt mit Knieverletzung aus, www.waz.de, ‏2013-01-28 (ב־) "Fürth holt Niclas Füllkrug auf Leihbasis" (בגרמנית). 24 באוגוסט 2013. אורכב מ-המקור ב-3 בנובמבר 2013. נבדק ב-6 באוקטובר 2013. {{cite web}}: (עזרה) "Fürth leiht Füllkrug ein Jahr von Werder Bremen". nordbayern.de (בגרמנית). 24 באוגוסט 2013. נבדק ב-26 באפריל 2019. {{cite web}}: (עזרה) "6:2! Füllkrug-Hattrick in zwölf Minuten". kicker Online (בגרמנית). 2 בנובמבר 2013. נבדק ב-26 באפריל 2019. {{cite web}}: (עזרה) Bänderriss legt Füllkrug lahm, www.nordbayern.de Niclas Füllkrug verstärkt den Club, fcn.de (בגרמנית) Gladbach lässt nicht locker und erhöht Füllkrug-Offerte, kicker (ב־) Füllkrug erfolgreich am Knie operiert, kicker (ב־) Niclas Füllkrug wechselt zu Werder 25042019 | SV Werder Bremen, www.werder.de (בגרמנית) Nordwest-Zeitung, Werder-Stürmer Erleidet Kreuzbandriss: Schlimme Diagnose – Niclas Füllkrug fällt monatelang aus, www.nwzonline.de (בגרמנית) Werder: Füllkrug kehrt ins Teamtraining zurück – „Kann noch sehr wertvoll sein“, www.transfermarkt.de (בגרמנית) Geldstrafen für Werder Bremen und Füllkrug, DFB - Deutscher Fußball-Bund e.V. (בגרמנית) Borussia Dortmund GmbH & Co KGaA, Borussia Dortmund verpflichtet Nationalstürmer Niclas Füllkrug, pw01.bvb.sportsandbytes.de, ‏2024-02-10 (ב־) ז'ואאו נבס חתם בפריז סן ז'רמן, "אלברס סיכם באתלטיקו", באתר וואלה, 5 באוגוסט 2024 Flick beruft Moukoko, Füllkrug und Götze in WM-Kader באתר הרשמי של פדרציית הכדורגל הגרמנית, 10 בנובמבר 2022 (בגרמנית) Reuters (2022-11-17). "Fuellkrug strikes on debut as Germany beat Oman 1-0 before World Cup". Reuters (באנגלית). נבדק ב-2022-11-20. Euro 2024 squads: Every nation's squad in full for the Championships including Germany, France, England, Scotland, Spain, Italy, BBC Sport, ‏2024-05-20 (באנגלית בריטית) "Bundesliga Player of the Month". EA Sports. נבדק ב-29 בספטמבר 2022. {{cite news}}: (עזרה)